Document ID: 32014R1096

KOMISIJAS REGULA (ES) Nr. 1096/2014
(2014. gada 15. oktobris),
ar ko groza Eiropas Parlamenta un Padomes Regulas (EK) Nr. 396/2005 II, III un V pielikumu attiecībā uz karbarila, procimidona un profenofosa maksimālajiem atlieku līmeņiem noteiktos produktos vai uz tiem
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2005. gada 23. februāra Regulu (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (1), un jo īpaši tās 14. panta 1. punkta a) apakšpunktu, 16. panta 1. punkta d) apakšpunktu, 18. panta 1. punkta b) apakšpunktu un 49. panta 2. punktu,
tā kā:
(1)
Karbarila, procimidona un profenofosa maksimālie atlieku līmeņi (MAL) tika noteikti Regulas (EK) Nr. 396/2005 II pielikumā un III pielikuma B daļā.
(2)
Attiecībā uz minētajām trīs vielām Regulā (EK) Nr. 396/2005, kurā grozījumi izdarīti ar Komisijas Regulu (ES) Nr. 899/2012 (2), ir noteikti pagaidu MAL svaigos garšaugos un zāļu tējās, līdz tiek iesniegti monitoringa dati par šo vielu sastopamību attiecīgajos produktos. Eiropas Zāļu uzlējumu asociācija (EHIA) iesniedza Komisijai šādus datus, kas liecina par to, ka minēto vielu atliekas vairs nav sastopamas minētajos produktos, izņemot profenofosu svaigos garšaugos vai rožu ziedlapiņās. Tāpēc ir lietderīgi pagarināt pagaidu MAL darbības termiņu attiecībā uz profenofosu svaigos garšaugos vai rožu ziedlapiņās, līdz tiek iesniegti turpmāki monitoringa dati, un samazināt pagaidu MAL attiecībā uz visām citām pesticīdu un produktu kombinācijām svaigu garšaugu un zāļu tēju grupās līdz attiecīgajām NR.
(3)
Ņemot vērā ar izskatāmo jautājumu saistītos faktorus, attiecīgās MAL izmaiņas atbilst Regulas (EK) Nr. 396/2005 14. panta 2. punkta prasībām.
(4)
Apspriedes ar Savienības tirdzniecības partneriem par jaunajiem MAL notika ar Pasaules Tirdzniecības organizācijas starpniecību, un to komentāri ir ņemti vērā.
(5)
Tādēļ attiecīgi būtu jāgroza Regula (EK) Nr. 396/2005.
(6)
Lai nodrošinātu produktu normālu tirdzniecību, pārstrādi un patēriņu, šajā regulā būtu jāparedz pārejas pasākumi attiecībā uz produktiem, kuri ir likumīgi ražoti pirms izmaiņām MAL un par kuriem informācija liecina, ka tiek saglabāts augsts patērētāju aizsardzības līmenis.
(7)
Pirms grozīto MAL piemērošanas būtu jāparedz pietiekami ilgs laiks, lai dalībvalstis, trešās valstis un pārtikas apritē iesaistītie uzņēmēji varētu sagatavoties jauno no MAL izmaiņām izrietošo prasību izpildei.
(8)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 396/2005 II, III un V pielikumu groza saskaņā ar šīs regulas pielikumu.
2. pants
Uz produktiem, kas likumīgi ražoti pirms 2015. gada 7. maija, joprojām attiecas Regula (EK) Nr. 396/2005 tās iepriekšējā redakcijā pirms grozījumiem, kas izdarīti ar šo regulu.
3. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
To piemēro no 2015. gada 7. maija.
Šī regula uzliek saistības kopumā un ir tieši piemērojama visās dalībvalstīs.
Briselē, 2014. gada 15. oktobrī

Labels: 1
17
11
10
0
3
6